Premiul Oscar pentru cel mai bun regizor
Norman Rae Taurog (23 februarie 1899 – d. 7 aprilie 1981) a fost un regizor american și scenarist. În perioada 1920 - 1968, Taurog a regizat 180 de filme. La vârsta de 32 de ani, a primit Premiul Oscar pentru cel mai bun regizor pentru "Skippy" (1931), fiind cea mai tânără persoană care a câștigat acest premiu. A fost mai târziu nominalizat la aceeași categorie pentru filmul "Boys Town" (1938). A lucrat cu câțiva dintre cei mai buni actori ai secolului al XX-lea, printre care Jackie Cooper, Spencer Tracy, Mickey Rooney, Judy Garland, Deanna Durbin, Fred Astaire, Gene Kelly, Deborah Kerr, Dean Martin, Jerry Lewis și Elvis Presley. Taurog a regizat șase filme din seria Martin &amp; Lewis, nouă filme cu Elvis Presley, mai multe ca oricare alt regizor. Pentru contribuțiile sale în industria cinematografică, Norman Taurog a primit o stea pe Hollywood Walk of Fame la adresa Strada Vine, nr. 1600.